VS00042883
Datum: 1992-02-26T01:00:00.000+01:00
datum_sodbe_i_stopnje: 2019-10-08T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 15.000 EUR
opombe: II DoR 572/2020  Predlog za dopustitev revizije je bil zavrnjen, ker tožeča stranka ni izkazala odstopa od sodne prakse.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 10 do 15 let

## Škodni dogodek

Izbris iz registra stalnega prebivalstva RS - od 26. 2. 1992 do 26.7 2010 (221 mesecev).

## Kršitev drugih pravic osebnosti

Po izbrisu iz registra stalnega prebivalstva je dovoljenje za stalno bivanje tujca v RS pridobil 26 .7. 2010). Vendar je polovico te dobe po volji staršev (mati mu je sama odjavila stalno bivališče v RS), živel v Črni Gori pri starih starših.

V času izbrisa se je počutl nemočnega, bil je duševno prizadet. Ob izbrisu je bil star 13 let in ni razumel kaj se mu dogaja. V otroštvu je bil prikrajšan za tesnejše in pogostejše stike z materjo. Kot otrok  je doživljal duševne stiske, vendar so ga posledice izbrisa  z vso ostrino vendarle zadele šele po polnoletnosti .Vsako leto znova je imel težave pri vpisu v srednjo šolo, saj ni imel dokumentov. Po letu 2000 je že bival v Sloveniji. težave je imel ob vpisu na fakulteto, saj zaradi neurejenega statusa ni model pristopiti na sprejemni izpit. Zaradi neprestanih poskusov, da bi si uredil dokumente se je počutil brezupno, počutil se je kot da se skriva, kot da beži, pa ni storil ničesar narobe. Duševno ravnovesje v tem času je bilo bistveno porušeno. Ni se mogel zaposliti, omejen je bil pri socialnih in ekonomskih pravicah. Zato je bil jezen, obupan, žalosten, prizadet.

---

ZOR člen 200

Obligacijski zakonik (2001) - OZ člen 179